Frederik Julius Kaas

Frederik Julius Kaas (1758–1827) var en dansk embedsmann som virket i Norge.
Liv og virke
Etter cand.jur. 1782 ble han kammerjunker (ved hoffet, men stod lavere enn kammerherre, som han ble i 1792) og sendt til Norge som assessor (dommer) i overhoffretten.

I 1786 giftet han seg med Kristina (Kirsten) Nilson (1757–1827), enke etter Conrad Clauson, som eide Bærums Verk og hvis far Friderich Clauson eide Frogner hovedgård. Sammen drev de verket til 1791, men han flyttet tilbake til Christiania da han fikk ny jobb, etterhvert bosatt på Ladegårdsøen (i dag Bygdøy).  Han ble så assessor i Højesteret (høyesterettsdommer) i København 1790, magistratspresident i Christiania 1792, generalauditør (militær embetsmann) 1794, før han 1795–1802 ble Fredrik Moltkes etterfølger som stiftsamtmann i Akershus stiftamt.  Tilbake i København ble han høyesterettsjustitiarius 1802 og i 1804 president for det Danske kanselli.

Hans siste tur til Christiania var etter krigen med Sverige 1808-1809 for å påvirke Christian August til å starte felttog mot Sverige.  Han ankom i april 1809, men forlot november samme året med uforrettet sak, og fortsatte som kansellipresident, ble utsending til Napoleon, justisminister 1813, 1814 gehejmekonseil og 1815 sjef for Københavns politi, involvert i jødefeiden 1819–1820.

Kaas var frimurer, opptatt i losjen St. Olaus til den hvide Leopard i Kristiania i 1783, samme år som den ovenfor nevnte Conrad Clauson ble opptatt i samme losje.

Han mottok Elefantordenen og Dannebrogordenen.

Kaas døde i 1827, samme dag som kona, og ble begravet på Herlufsholm.

Stiftamtmann Kaas' vei i Oslo (0852) ligger i Ullevål hageby og går fra John Colletts allé til Ullevålsalleen.

 Referanser 

 Eksterne lenker 


Kategori:Danske jurister
Kategori:Norske amtmenn
Kategori:Norske høyesterettsdommere
Kategori:Danske amtmenn
Kategori:Danske justisministre
Kategori:Personer fra København
Kategori:Riddere av Elefantordenen
Kategori:Riddere av Dannebrogordenen (1671–1808)
Kategori:Slekten Kaas (med Muren)